Diari Oficial de la Generalitat Valenciana


Sumari del DOGV 2280, del 02-06-1994 (1994/831618)

RESOLUCIÓ de 14 de febrer de 1994, de la Direcció General de Treball, per la qual s'ordena el registre i la publicació de l'acord sobre prorroga i revisió salarial del conveni col.lectiu de treball de l'empresa CTS Levante, SA.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2280

Data del DOGV
:   02-06-1994

Secció del DOGV
:   ALTRES DISPOSICIONS

Número del document
:   1994/831618


Data del document
:   14-02-1994

Organisme emissor
:   Conselleria de Treball i Afers Socials

Tipus de document
:   Resolució

RESOLUCIÓ de 14 de febrer de 1994, de la Direcció General de Treball, per la qual s'ordena el registre i la publicació de l'acord sobre pròrroga i revisió salarial del conveni col·lectiu de treball de l'empresa CTS Levante, SA. [94/3566]  
Vist el text de l'acord adoptat per la comissió paritària del conveni col·lectiu de treball de l'empresa CTS Levante, SA (abans Laboratorios Apinsa Levante, SA), presentat davant aquesta direcció general en data 04.02.94, subscrit per la representació dels treballadors i de l'empresa, en data 28 de gener de 1994, sobre prórroga per un any més del conveni vigent i modificació dels articles 46, 47, 49 i 58, i revisió dels quadres salarials per a l'any 1994, i de confomitat amb l'article 90.2 i 3 de la Llei 8/1980, de 10 de març, els articles 1 i 2 del Reial Decret 1040/1981, de 22 de maig, i allò previst en el RD 4105/1982, de 22 de desembre, resolc:  
Primer  
Ordenar-ne la inscripció en el Registre de Convenis Col·lectius de Treball d'aquesta direcció general, amb notificació a la comissió paritària.  
Segon  
Disposar-ne la publicació en el Diari Oficial de la Generalitat Valenciana.  
València, 14 de febrer de 1994.- El director general de Treball: Eduard Montesinos i Chilet.  
Acta de la comissió paritària del conveni col·lectiu de treball de l'empresa CTS Levante, SA, abans Laboratorios Apinsa Levante, SA.  
A Manises, 28 de gener de 1994, es reuneix en el centre de treball la comissió paritària del conveni col·lectiu de treball de l'empresa CTS Levante, SA, composta pel Sr. Julián Tejada Moreno, com a representant de l'empresa i el Sr. Francisco Fuentes López i el Sr. Manuel Cejudo Acosta, com a membres del comitè d'empresa i, per tant, representants dels treballadors; hi actua de secretari la graduada social, Sra. Amparo Lloret Mongay.  
Oberta la sessió, es prenen per unanimitat els següents acords:  
Primer. Com que no ha estat denunciat el conveni vigent, es prorroga per un any més, amb les següents modificacions:  
Segon. Es modifica l'article 46 del conveni, referent al plus d'antiguitat, en el sentit que els triennis meritats fins el 31.12.93 quedaran consolidats en la quantia que es percebia i els que es compliran d'ara endavant tindran una quantia única i igual per a totes les categories de 4.000 pessetes mensuals.  
Tercer. Es modifica l'article 47, s'hi suprimeix el {REF plus de toxicitat}, perquè els productes que es manipulen han estat declarats no tòxics. En el cas dels treballadors que el percebien, se'ls abonarà en la mateixa quantia com a {REF despeses de viatge}.  
Quart. Es modifica l'article 49, s'hi suprimeix el {REF plus de transport}. En el cas dels treballadors que el percebien, se'ls abonarà la mateixa quantitat com a {REF despeses de viatge}.  
Cinquè. Es modifica l'article 58, referent a les hores extraordinàries, en el sentit que les hores extraordinàries respondran a criteris d'excepció, s'aplicaran segons la normativa vigent quant a la seua realització i seran pagades a prorrata.  
Sisé. Modificar l'article 45 del conveni, referent a retribucions, i es fixa per a 1994 la taula salarial que s'adjunta com a annex a aquesta acta.  
Setè. Sol·licitar la seua incripció en el Servei de Mediació, Arbitratge i Conciliació i la seua publicació en el Diari Oficial de la Generalitat Valenciana.  
Vuitè. Delegar la Sra. Amparo Lloret Mongay perquè realitze el que s'ha acordat anteriorment.  
Com que no hi ha més afers per tractar, s'alça la sessió amb la signatura dels assistents.  
Taula salarial del conveni de l'empresa CTS Levante, SA (abans Laboratorios Apinsa Levante, SA) per a l'any 1994.  
Categories Mensual Diari  
Cap d'administració 123.657 PTA   
Operador d'ordinador 111.236 PTA  
Oficial administratiu 82.029 PTA   
Auxiliar administratiu 66.102 PTA  
Aspirant 41.346 PTA  
Netejador/netejadora 2.205 PTA  
Subaltern 2.205 PTA  
- Personal de fabricació, manipulació i laboratori  
Director tècnic 104.295 PTA  
Ajudant tècnic 115.563 PTA  
Oficial de 1ª 2.746 PTA  
Oficial de 2ª 2.581 PTA  
Oficial de 3ª 2.369 PTA  
Auxiliar 2.205 PTA  
Aprenent 1.381 PTA  
- Personal d'aplicació  
Cap de serveis tècnics 115.563 PTA  
Cap d'equip de 1ª 110.360 PTA  
Cap d'equip de 2ª 105.277 PTA  
Cap d'equip de 3ª 100.299 PTA  
Aplicador de 1ª 2.746 PTA  
Aplicador de 2ª 2.581 PTA  
Aplicador de 3ª 2.369 PTA  
Ajudant 2.205 PTA  
Peó 2.106 PTA  
- Personal de comercialització  
Director comercial 115.563 PTA  
Venedor 82.029 PTA   
- Plus  
Despeses de viatge 338 PTA per dia feiner  
Ús de vehicle propi 21 pessetes per quilòmetre  
Dieta sencera 3.165 pessetes  
Mitja dieta 2.110 pessetes